stanford-oval/wikipedia huggingface dataset:
Vitali Kravtsov

| Vitali Kravtsov> Henkilötiedot |
| --- | --- |
Syntynyt: 23. joulukuuta 1999 (ikä 24) Vladivostok, Venäjä
Kansalaisuus:   Venäjä
Jääkiekkoilija
Lempinimi:  Krava
Pelipaikka:  oikea laitahyökkääjä
Maila:  vasen
Pituus:  191 cm
Paino:  88 kg
Seura
Seura:  Traktor Tšeljabinsk
Sarja:  KHL
Pelinumero:  91
Pelaajaura
Pääsarjaura:  2016–
Aik. seurat:  Tšelmet Tšeljabinsk (VHL) Hartford Wolf Pack (AHL) New York Rangers (NHL) Vancouver Canucks (NHL)
NHL-varaus:  9. varaus, 2018 New York Rangers
Vitali Jurjevitš Kravtsov (ven. Вита́лий Ю́рьевич Кравцо́в; s. 23. joulukuuta 1999 Vladivostok, Venäjä) on venäläinen jääkiekkoilija, joka pelaa KHL-joukkue Traktor Tšeljabinskissa. New York Rangers varasi hänet koko NHL:n varaustilaisuuden yhdeksäntenä pelaajana kesällä 2018. Kravtsov on pelipaikaltaan oikea laitahyökkääjä.
Pelityyli

Elite Prospects -sivuston mukaan Kravtsov on isokokoinen ja taitava hyökkääjä, joka voi pelata monipuolisesti eri rooleissa ja tekee hyvin pisteitä. Hän kykenee pelaamaan röyhkeästi ja on varsin raamikas, mutta Kravtsovin tulisi kuitenkin lisätä massaa. Hän menee nopeasti ruuhkatilanteisiin, mutta voisi takakarvata vielä aktiivisemmin. Kravtsov pelaa hyvin myös puolustussuuntaan ja peittää hyvin vastustajan syöttölinjoja. Hän on myös hyvä käsistään ja peliälyltään.
Faneille.com -sivuston toimittaja Toni Rajamäen mukaan Kravtsov on 189-senttinen laituri, joka on hyvin liikkuva ja erittäin taitava pelaaja, minkä lisäksi hän tykkää pelata kovaa ja jämäkästi. Rajamäen mukaan Kravtsov muistuttaa pelityyliltään hieman Jevgeni Malkinia.
Ura > Seuraura

Kravtsov syntyi Vladivostokissa, mutta hän on Belyje Medvedi Tšeljabinskin kasvatti. Kravtsov oli kaudella 2015–2016 Traktor Tšeljabinskin U17-junioreiden paras maalintekijä 22 osumallaan. Kauden hän pelasi pääasiassa Venäjän nuorten MHL-liigaa Belyje Medvedissä, jonka paras pistemies ja syöttäjä Kravtsov oli pudotuspeleissä tehoilla 2+4=6. Hän jakoi myös joukkueen sisäisen tehotilaston voiton Aleksandr Podkorytovin kanssa lukemalla +4. Kravtsov pelasi kauden aikana myös MHL:n tähdistöottelussa. Hän debytoi samalla kaudella myös Traktorin KHL-joukkueessa, jossa Kravtsov sai tililleen kolme runkosarja- ja kuusi playoff-ottelua. Hän pelasi miesten pelejä myös kuuden ottelun verran seuran farmijoukkue Tšelmet Tšeljabinskissä, VHL:ssä.
Kravtsov teki KHL-debyyttinsä vain 13 päivää ennen 17-vuotissyntymäpäiväänsä 10. joulukuuta 2016 Admiral Vladivostokia vastaan. Hän sai ottelussa jääaikaa 29 sekuntia. Kravtsov teki KHL-uransa ensimmäisen maalin ja kauden ainoaksi jääneen tehopisteensä konferenssipuolivälierien ensimmäisessä ottelussa 22. helmikuuta 2017 Barys Astanaa vastaan. Hän keräsi ottelusta teholukeman +2, vaikka Kravtsov sai ottelussa jääaikaa vain 3.56 minuuttia, mutta hän tosin keräsi myös neljä jäähyminuuttia. Kravtsov valittiin pudotuspelikierroksen päätteeksi KHL:n viikon tulokkaaksi.
Kausi 2017–2018 oli Kravtsoville varsinainen tulokaskausi KHL:ssä ja hän teki 35 runkosarjaottelussa tehot 4+3=7. Pudotuspeleissä Kravtsovin pistetahti kasvoi entisestään, kun hän teki 16 ottelussa tehot 6+5=11. Kravtsov teki KHL:n uuden pudotuspelien tulokkaiden piste-, maali- ja syöttöennätyksen. Maaliennätystä sivusi samana keväänä myös Jokereiden Eeli Tolvanen, jonka kausi kuitenkin päättyi konferenssivälieriin. Kravtsov valittiin sekä KHL:n maalis- että huhtikuun kuukauden tulokkaaksi. Hänet valittiin myös liigan viikon tulokkaaksi sekä konferenssipuolivälierien, konferenssivälierien että konferenssifinaalien päätteeksi. Kravtsov palkittiin lopulta koko KHL:n vuoden tulokkaana Aleksei Tšerepanovin muistopalkinnolla. Valinta aiheutti pienen kohun varsinkin Suomessa, sillä mm. KHL:n 18-vuotiaiden runkosarjan piste-ennätyksen rikkonutta Jokereiden Eeli Tolvasta pidettiin yleisesti selkeänä voittajasuosikkina. Erään Iltalehdelle antaman venäläislähteen mukaan hänen haluttiin olevan varmasti paikalla KHL:n palkintogaalassa, mutta Tolvanen oli kuitenkin siirtynyt KHL-kauden päätteeksi Nashville Predatorsin NHL-joukkueeseen.
New York Rangers varasi Kravtsovin koko NHL:n varaustilaisuuden yhdeksäntenä pelaajana kesällä 2018. Heinäkuussa hän teki vuoden mittaisen jatkosopimuksen Traktor Tšeljabinskin kanssa. Kravtsov pelasi kaudella 2018–2019 KHL:n tähdistöottelussa.
Kesäkuussa 2022 Kravtsov solmi vuoden ja arvoltaan 875,000 dollarin sopimuksen Rangersin kanssa.
Helmikuussa 2023 Rangers kauppasi Kravtsovin Vancouver Canucksiin vaihdossa William Lockwoodiin ja seitsemännen kierroksen varausvuoroon vuoden 2026 varaustilaisuudessa.
Ura > Maajoukkueura

| Mitalit> Maa:   Venäjä.Miesten jääkiekko.Alle 20-v. MM-kilpailut  | Mitalit> Maa:   Venäjä.Miesten jääkiekko.Alle 20-v. MM-kilpailut  | Mitalit> Maa:   Venäjä.Miesten jääkiekko.Alle 20-v. MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Pronssia | Kanada 2019 | jääkiekko |  |
Kravtsov pelasi alle 20-vuotiaiden MM-kilpailuissa vuonna 2019, jolloin hän toimi Venäjän varakapteenina ja voitti pronssia.
Kravtsov on pelannut myös viisi B-maaottelua.
Windows Muistio

| Muistio |
| --- | --- |

 Kuvakaappaus Muistiosta Windows Vistassa.
Kehittäjä:  Microsoft
Tiedot
Ohjelmistotyyppi:  Tekstieditori
Alusta:  Windows, ReactOS
Lisenssi:  omisteinen lisenssi
Muistio (engl. Notepad) on Microsoft Windowsin mukana tuleva yksinkertainen tekstieditori. Se muokkaa tiedostoja ilman tyyli- tai muita metatietoja, joten se soveltuu mm. tekstimuotoisten asetustiedostojen muokkaamiseen.
Windowsin 95, 98, ME ja 3.1-versioiden Muistioissa oli 64 kilotavun rajoitus muokattavan tekstitiedoston koolle.[lähde? ] Muistio käyttää DOS-mallisia rivinvaihdon merkintätapoja, joten se ei ymmärtänyt mm. Unixin tai MacOS:n käyttämiä rivinvaihtoja ennen Windows 10 1809 -versiota.
Aiheesta muualla

Microsoft.com – Notepad overview (englanniksi)
Vitali

Vitali esiintyy etunimenä Venäjällä ja sukunimenä ainakin Suomessa ja Italiassa. Tunnettuja nimenkantajia ovat:
Etunimi

Vitali Abramov (s. 1998), venäläinen jääkiekkoilija
Vitali Anikejenko (1987–2011), venäläinen jääkiekkoilija
Vitali Anufrijenko (s. 1960), venäläinen jääpalloilija ja valmentaja
Vitali Atjušov (s. 1979), venäläinen jääkiekkoilija
Vitali Bianki (1894–1959), venäläinen lastenkirjailija
Vitali Bojarov (s. 1928), neuvostoliittolainen PGU:n vastavakoiluhallinnon päällikkö
Vitali Davydov (s. 1939), venäläinen jääkiekkoilija ja valmentaja
Vitali Denisov (s. 1976), venäläinen maastohiihtäjä
Vitali Dobrinin (1954–2021), vienankarjalainen taidemaalari
Vitali Fedortšuk (1918–2006), neuvostoliittolainen poliitikko ja ministeri
Vitali Fokejev (s. 1974), venäläinen haulikkoampuja ja maailmanmestari
Vitali Fridzon (s. 1985), venäläinen koripalloilija
Vitali Ginzburg (1916–2009), neuvostoliittolainen fyysikko, Nobelin fysiikanpalkinnon saaja
Vitali Hotsenko (s. 1986), Donetskin kansantasavallan pääministeri
Vitali Jarema (s. 1963), ukrainalainen poliitikko, ministeri ja valtakunnansyyttäjä
Vitali Jeremejev (s. 1975), kazakstanilainen jääkiekkomaalivahti
Vitali Jeršov (s. 1992), venäläinen ratameloja
Vitali Južilin (s. 1965), venäläinen poliitikko ja kiinteistösijoittaja
Vitali Klytško (s. 1971), ukrainalainen nyrkkeilijä ja poliitikko
Vitali Kolesnik (s. 1979), kazakstanilainen jääkiekkomaalivahti
Vitali Kravtsov (s. 1999), venäläinen jääkiekkoilija
Vitali Kyrylenko (s. 1968), ukrainalainen pituushyppääjä
Vitali Manski (s. 1963), venäläinen dokumentti- ja elokuvaohjaaja
Vitali Masol (1928–2018), Ukrainan pääministeri 1994–1995
Vitali Menšikov (s. 1989), venäläinen jääkiekkoilija
Vitali Mutko (s. 1958), venäläinen poliitikko ja urheiluvaikuttaja
Vitali Mykolenko (s. 1999), ukrainalainen jalkapalloilija
Vitali Nosov (s. 1968), venäläinen koripalloilija
Vitali Papadopulo (s. 1963), venäläinen jalkapalloilija
Vitali Parah’nevytš (s. 1969), tadžikistanilainen jalkapalloilija
Vitali Petrov (s. 1984), venäläinen kilpa-autoilija
Vitali Potapenko (s. 1975), ukrainalainen koripalloilija ja valmentaja
Vitali Prohorov (s. 1966), venäläinen jääkiekkoilija
Vitali Proškin (s. 1976), venäläinen jääkiekkoilija
Vitali Rəhimov (s. 1984), azerbaidžanilainen kreikkalais-roomalaisen tyylin painija
Vitali Sevastjanov (1935–2010), venäläinen kosmonautti ja poliitikko
Vitali Skakun (1996–2022), ukrainalainen matruusi ja Ukrainan sankari
Vitali Škurlatov (s. 1979), venäläinen pituushyppääjä
Vitali Smirnov (s. 1935), venäläinen urheilujohtaja
Vitali Štšerbo (s. 1972), valkovenäläinen telinevoimistelija
Vitali Teleš (s. 1983), virolainen jalkapallomaalivahti
Vitali Tseškovski (1944–2011), venäläinen shakin suurmestari
Vitali Tšurkin (1952–2007), venäläinen diplomaatti
Vitali Višnevski (s. 1980), venäläinen jääkiekkoilija
Vitali Zakrutkin (1908–1984), venäläinen neuvostokirjailija
Vitali Zastuhov (1947–2004), neuvostoliittolainen koripalloilija
Vitali Žolobov (s. 1937), neuvostoliittolainen kosmonautti
Vitali Žuravskyi (s. 1955), ukrainalainen poliitikko
Sukunimi

Giovanni Battista Vitali (1632–1692), italialainen säveltäjä
Giuseppe Vitali (1875–1932), italialainen matemaatikko, jonka mukaan on nimetty Vitalin peitelause
Johan Vitali (1872–1940), suomalainen lääkäri ja kunnallispoliitikko
Liisa Vitali (1918–1987), suomalainen korusuunnittelija
Luca Vitali (s. 1986), italialainen koripalloilija
Miguel Mea Vitali (s. 1981), venezuelalainen jalkapalloilija
Tomaso Antonio Vitali (1663–1745), italialainen säveltäjä ja viulisti
Vera Vitali (s. 1981), ruotsalainen näyttelijä ja näytelmäkirjailija
Kyllikki Tikkanen, o.s. Vitali (1901–1963), Robert Tikkasen puoliso, Henrik Tikkasen äiti, Johan Vitalin tytär
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vitali”, voi hakea sivunnimihaulla, laajalla sivunnimihaulla tai tekstihaulla.
William Daniels

| William Daniels |
| --- | --- |
 William Daniels Emmy-gaalassa vuonna 1987.
Henkilötiedot
Syntynyt: 31. maaliskuuta 1927 (ikä 97) Brooklyn, New York, New York
Kansalaisuus:  Yhdysvallat
Ammatti:  näyttelijä
Puoliso:  Bonnie Bartlett (vih. 1951)
Näyttelijä
Aktiivisena:  1952–
Merkittävät roolit:  Tri Craig (Sairaalan syke) KITT (ääni) (Ritari Ässä) Mr. Feeny (Isojen poikien leikit)
Palkinnot
 Emmy  1985 Sairaalan syke  1986 Sairaalan syke  
Aiheesta muualla
Viralliset kotisivut
IMDb 
Elonet
William Daniels (s. 31. maaliskuuta 1927 Brooklyn, New York) on yhdysvaltalainen näyttelijä joka on uransa aikana tehnyt rooleja elokuvissa, televisiossa ja teatterissa.
Ura

Daniels on näytellyt elokuvissa, kuten A Case of Rape, Blind Ambition, The Adams Chronicles ja Miehuuskoe. Lisäksi Daniels on näytellyt televisiosarjoissa Captain Nice ja Nancy Walker Show. Yksi hänen tunnetuimmista rooleistaan on myös KITTin ääni Ritari Ässä televisiosarjassa.
Daniels on uransa aikana saanut kaksi Emmy-palkintoa ja on ollut niiden lisäksi kolme kertaa ehdolla.
Aiheesta muualla

William Daniels. Voice Chasers. Arkistoitu 4.1.2010. (englanniksi)
William Daniels Biography (1927-) Film Reference. (englanniksi)
William Daniels NNDB. (englanniksi)
Xilinin metroasema

Xilin on suunnitteilla oleva Singaporen Mass Rapid Transit -metrojärjestelmän asema Xilin Avenuen ja Changi South Avenue 3:n risteyksessä Tampinesissa Singaporen itäisellä suuralueella.
Suunnitelma aseman rakentamiseksi julkistettiin 15. elokuuta 2014. Se avataan osana Downtown Linen itäistä jatketta vuonna 2024.
Käännös suomeksi
Viitasammakko

| Viitasammakko |
| --- | --- |

Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot ja konnat Anura
Heimo::  Aitosammakot Ranidae
Suku::  Rana
Laji::  arvalis
Kaksiosainen nimi
 Rana arvalis  Nilsson, 1842 

Katso myös
   Viitasammakko Wikispeciesissä   Viitasammakko Commonsissa 
Infobox OKNimi-testi OKIUCN-testi OK: 
Viitasammakko (Rana arvalis) on eurooppalainen, aitosammakoihin kuuluva sammakkoeläinlaji. Suomessa se on rauhoitettu.
Tuntomerkit

Viitasammakko muistuttaa suuresti sammakkoa. Täysikasvuinen viitasammakko on tavallisesti 6–7 senttiä pitkä eli pienempi kuin täysikasvuinen sammakko. Naaraat ovat hieman koirasta kookkaampia.
Iho on sileä ja kostea. Yleisväritys on ruskea, mutta värityksessä on suurta yksilöllistä vaihtelua.  Selkäpuolen väri vaihtelee ruskeasta harmahtavaan ja kellertävään. Joskus se on täysin yksivärinen, mutta usein mukana on tummia tai mustia laikkuja. Kyljissä ja selän keskellä saattaa kulkea vaaleat pitkittäisjuovat. Vatsapuoli on vaaleahko, lanteiden seudulta usein kellertävä ja yleensä ilman marmorikuviointia. Kurkku on laikukas tai kirjava. Jotkut viitasammakkokoiraat muuttuvat kutuajaksi sinertäviksi, mikä ilmeisesti johtuu imusuonistoon pakkautuvan veren kuultamisesta ihon läpi.
Viitasammakon kuono on terävä ja se kaartuu sivulta katsoen loivemmin alaspäin kuin sammakolla, edestäpäin kuono on kapeampi kuin sammakolla. Takaraajan sisimmän varpaan tyven metatarsaalikyhmy on sammakkoon verrattuna suuri, kova ja kölimäinen. Kyhmy on vähintään puolet sisimmän varpaan pituudesta. Kutuaikana koirailla on eturaajoissa mustat kutukyhmyt, joiden avulla ne saavat tukevan otteen naaraasta.
Viitasammakko ei väistä ihmistä yhtä herkästi kuin rupikonna ja sammakko. Viitasammakko liikkuu maalla loikkien, täysikasvuiset yksilöt jopa metrin välejä, poikasetkin jopa yli puolen metrin hyppyjä.[lähde? ]
Levinneisyys

Euroopassa viitasammakon esiintymisalueen länsiraja kulkee Ranskan pohjoisosien tienoilla, ja se puuttuu kokonaan esimerkiksi Britteinsaarilta.
Suomessa viitasammakkoa esiintyy Metsä-Lapin eteläosiin saakka. Suomen pohjoisin löytö on Ivalosta.[lähde? ] Monin paikoin laji on yhtä runsaslukuinen kuin sammakko, ja ainakin Perämeren rannikolla jopa sitä runsaslukuisempi.
Elinympäristö

Viitasammakko vaatii kosteampaa ympäristöä kuin sammakko. Lajia tapaa varmimmin kosteilla niityillä, viidoilla, kedoilla, metsissä, soilla ja puutarhoissa. Tyypillisiä lisääntymispaikkoja ovat umpeenkasvaneet merenlahdet ja rehevät järvet, joskus myös ojat. Viitasammakon on havaittu lisääntyvän majavan luomilla kosteikoilla, joissa matala ja lämmin vesi kiihdyttävät kutumunien ja nuijapäiden kehitystä ja jossa runsas vesikasvillisuus antaa suojaa petoja vastaan. Viitasammakko on paikkauskollinen laji eikä lähde kauaksi kutuvetensä lähistöstä.
Elintavat > Lisääntyminen

Etelä-Suomessa kutu on huhtikuun lopussa tai toukokuun alussa, Keski- ja Pohjois-Suomessa touko-kesäkuussa. Viitasammakkokoiraan soidinääni on pulputtava. Ääni kuulostaa samalta kuin pulloa upottaisi veden alle. Etäämmältä ääni saattaa muistuttaa haukkuvan koiran ääntä.
Mätimunat viitasammakko laskee muutamaan ryhmään, ja niitä on 500–2 000 naaraan koosta riippuen. Kuturyhmä painuu yleensä pohjan tuntumaan eikä nouse pintaan kuten sammakolla. Mätimuna on päältä musta ja alta vaalea. Munan halkaisija on 2 mm ja sitä ympäröivän hyytelön läpimitta noin 8 mm. Munista kuoriutuvat nuijapäät muistuttavat sammakon toukkia. Vastakuoriutunut nuijapää on noin 3 mm pitkä, juuri ennen muodonvaihdosta noin 3–4 cm. Nuoret sammakot ovat noin 1 cm:n mittaisia. Ensimmäisenä kesänään ne saavuttavat runsaan kahden sentin pituuden, toisena yli 3 cm ja kolmantena 4 cm:n pituuden.
Viitasammakko on lisääntymiskykyinen 3–4 vuoden ikäisenä. Sen elinikä on noin  8–10 vuotta.
Elintavat > Ravinto

Viitasammakko syö kärpäsiä, kovakuoriaisia, hämähäkkejä ja pieniä nilviäisiä. Myös etanat kuuluvat viitasammakon ruokavalioon. Nuijapäät syövät leviä ja muuta kasvisravintoa.
Elintavat > Talvehtiminen

Viitasammakko aloittaa kylmänhorroksen jo syyskuussa. Se horrostaa ilmeisesti vesien pohjassa, sekä makeassa että murtovedessä.  Perämeren rannoilta viitasammakoita on löydetty syysmyöhään rantakivien alta. Joskus viitasammakoita on löytynyt talvella kalastajien pyydyksistä.[lähde? ]
Kutuaikana sinertävä koirasviitasammakko.
Naarasviitasammakko.
Viitasammakko edestäpäin. Kuva: Christian Fischer..
Aiheesta muualla

Viitasammakon ääntelyä
Laji.fi: Viitasammakko (Rana arvalis)
iNaturalist: Viitasammakko (Rana arvalis)
ITIS: Rana arvalis (englanniksi)
UniProt: Taxonomy - Rana arvalis (englanniksi)
University of Michigan, Animal Diversity Web (ADW): Rana arvalis (englanniksi)
Global Biodiversity Information Facility (GBIF): Rana arvalis (englanniksi)
PheroBase: Semiochemicals of Rana arvalis, the Moor frog (englanniksi)
Yleisurheilun Euroopan joukkuemestaruuskilpailut 2014

Yleisurheilun Euroopan joukkuemestaruuskilpailut 2014 olivat järjestyksessään viidennet yleisurheilumaajoukkueiden väliset Euroopan-mestaruuskilpailut. Maat kilpailivat neljällä eri tasolla edellisten vuosien menestyksensä perusteella: Superliigassa (korkein), Ykkösliigassa, Kakkosliigassa ja Kolmosliigassa.
Lajeja kunkin tason kilpailuissa oli yhteensä 40, 20 miehillä ja 20 naisilla. Kuhunkin lajiin maa asetti yhden edustajan.
Superliiga

Superliigan kilpailut oteltiin 21.–22. kesäkuuta Braunschweigissa, Saksassa.
Superliiga > Miehet

SB=kauden paras, PB=henkilökohtainen ennätys, NR=kansallinen ennätys, EL=Euroopan kauden kärkitulos, ER=Euroopan ennätys, CR=kisaennätys, AR=stadionennätys, WL=maailman kauden kärkitulos, WR=maailmanennätys
| 0 | 1 | 2 | 3 |
| --- | --- | --- | --- |
| Laji | Kultaa | Hopeaa | Pronssia |
| 100 m |  Jimmy Vicaut 10,03 |  Danny Talbot 10,30 |  Ramil Guliyev 10,37 |
| 200 m |  Karol Zalewski 20,56 |  Ramil Guliyev 20,57 SB |  James Ellington 20,60 |
| 400 m |  Mame-Ibra Anne 45,71 |  Pavel Ivashko 45,95 |  Daniel Awde 46,10 |
| 800 m |  Timo Benitz 1.46,24 PB |  Adam Kszczot 1.46,36 |  Giordano Benedetti 1.46,45 |
| 1 500 m |  Jakub Holuša 3.37,74 CR |  Homiyu Tesfaye 3.38,10 |  Marcin Lewandowski 3.38,19 PB |
| 3 000 m |  Richard Ringer 7.50,99 CR, PB |  Jakub Holuša 7.51,43 PB |  Antonio Abadía 7.52,22 PB |
| 5 000 m |  Arne Gabius 13.55,89 |  Jesús España 13.56,00 |  Ali Kaya 13.56,64 |
| 3 000 m estejuoksu |  Yoann Kowal 8.25,50 CR, SB |  Martin Grau 8.29,16 |  Nikolay Chavkin 8.30,61 |
| 110 m aidat |  Sergei Šubenkov 13,20 CR, SB |  William Sharman 13,21 PB |  Pascal Martinot-Lagarde 13,35 |
| 400 m aidat |  Denis Kudryavtsev 49,38 |  Silvio Schirrmeister 49,80 |  Richard Yates 50,11 |
| 4 × 100 m |  Iso-Britannia 38,51   Richard Kilty   Harry Aikines-Aryeetey   James Ellington   Adam Gemili |  Saksa 38,88   Christian Blum   Sven Knipphals   Alexander Kosenkow   Julian Reus |  Italia 39,06   Massimiliano Ferraro   Eseosa Desalu   Diego Marani   Delmas Obou |
| 4 × 400 m |  Venäjä 3.02,68   Maksim Dyldin   Lev Mosin   Pavel Trenikhin   Vladimir Krasnov |  Ranska 3.03,05   Mame-Ibra Anne   Teddy Venel   Marc Macedot   Thomas Jordier |  Saksa 3.03,18   Miguel Rigau   Kamghe Gaba   David Gollnow   Thomas Schneider |
| Korkeushyppy |  Andrii Protsenko 230 |  Andrey Silnov 228 SB |  Jaroslav Bába 226 SB |
| Seiväshyppy |  Renaud Lavillenie 562 |  Aleksandr Gripich 562    Jan Kudlička 562 |  |
| Pituushyppy |  Christian Reif 813 |  Greg Rutherford 799 |  Eusebio Cáceres 797 |
| Kolmiloikka |  Aleksei Fjodorov 16,95 SB |  Fabrizio Donato 16,82 |  Viktor Kuznetsov 16,63 SB |
| Kuulantyöntö |  David Storl 21,20 SB |  Tomasz Majewski 20,57 |  Aleksandr Lesnoy 20,24 |
| Kiekonheitto |  Robert Harting 67,42 |  Piotr Małachowski 65,35 |  Viktor Butenko 62,81 |
| Moukarinheitto |  Sergey Litvinov 76,34 |  Paweł Fajdek 75,26 |  Markus Esser 74,90 |
| Keihäänheitto |  Andreas Hofmann 86,13 PB |  Dmitriy Tarabin 83,40 |  Maksym Bohdan 80,93 |
Superliiga > Naiset

SB=kauden paras, PB=henkilökohtainen ennätys, NR=kansallinen ennätys, EL=Euroopan kauden kärkitulos, ER=Euroopan ennätys, CR=kisaennätys, AR=stadionennätys, WL=maailman kauden kärkitulos, WR=maailmanennätys
| 0 | 1 | 2 | 3 |
| --- | --- | --- | --- |
| Laji | Kultaa | Hopeaa | Pronssia |
| 100 m |  Myriam Soumaré 11,35 |  Jamile Samuel 11,42 |  Verena Sailer 11,45 |
| 200 m |  Dafne Schippers 22,74 |  Natalija Pohrebnjak 23,13 |  Anyika Onuora 23,24 |
| 400 m |  Alena Mamina 51,72 |  Esther Cremer 52,23 |  Olha Zemlyak 52,28 |
| 800 m |  Jekaterina Poistogova 2.02,65 |  Rénelle Lamote 2.03,36 |  Olha Ljahova 2.03,39 |
| 1 500 m |  Abeba Aregawi 4.14,20 |  Anna Shchagina 4.15,04 |  Natalija Pryštšepa 4.15,71 |
| 3 000 m |  Sifan Hassan 8.45,24 CR, SB |  Yelena Korobkina 8.51,00 PB |  Nuria Fernández 8.51,54 SB |
| 5 000 m |  Meraf Bahta 15.36,36 |  Gamze Bulut 15.37,70 PB |  Giulia Viola 15.40,30 PB |
| 3 000 m estejuoksu |  Charlotta Fougberg 9.35,92 |  Antje Möldner-Schmidt 9.40,21 |  Katarzyna Kowalska 9.41,78 |
| 100 m aidat |  Cindy Billaud 12,66 CR, SB |  Nadine Hildebrand 12,80 PB |  Yuliya Kondakova 12,86 SB |
| 400 m aidat |  Anna Ryzhykova 55,00 SB |  Eilidh Child 55,36 |  Irina Davydova 55,79 |
| 4 × 100 m |  Alankomaat 42,95   Naomi Sedney   Dafne Schippers   Tessa Van Schagen   Jamile Samuel |  Ranska 43,19   Céline Distel-Bonnet   Ayodelé Ikuesan   Jennifer Galais   Stella Akakpo |  Venäjä 43,45   Marina Panteleyeva   Natalja Rusakova   Jelizaveta Demirova   Julija Tšermošanskaja |
| 4 × 400 m |  Ukraina 3.27,66   Daryna Prystupa   Anna Ryžykova   H’rystyna Stui   Olha Zemljak |  Saksa 3.28,34   Esther Cremer   Lena Schmidt   Lara Hoffmann   Ruth Sophia Spelmeyer |  Ranska 3.28,35   Elea Mariama Diarra   Agnès Raharolahy   Estelle Perrossier   Floria Guei |
| Korkeushyppy |  Mariya Kuchina 195 |  Oksana Okuneva 195 |  Ruth Beitia 190    Kamila Lićwinko 190 |
| Seiväshyppy |  Anzhelika Sidorova 465 EL, PB |  Jiřina Ptáčníková 460 SB |  Katharina Bauer 440 |
| Pituushyppy |  Malaika Mihambo 690 CR, PB |  Éloyse Lesueur 687 |  Erica Jarder 667 PB |
| Kolmiloikka |  Jekaterina Koneva 14,55 |  Olha Saladuh’a 14,33 SB |  Jenny Elbe 14,01 |
| Kuulantyöntö |  Christina Schwanitz 19,43 |  Irina Tarasova 18,36 |  Chiara Rosa 17,92 SB |
| Kiekonheitto |  Mélina Robert-Michon 65,51 SB |  Shanice Craft 65,07 |  Jekaterina Strokova 63,97 |
| Moukarinheitto |  Betty Heidler 74,63 |  Joanna Fiodorow 72,23 |  Anna Bulgakova 71,83 |
| Keihäänheitto |  Barbora Špotáková 65,57 |  Hanna Hatsko-Fedusova 63,01 PB |  Linda Stahl 61,58 |
Superliiga > Lopputulokset

| Sij>  | Maa | Pst>  | Huomautus |
| --- | --- | --- | --- |
| 1 |  Saksa | 372 |  |
| 2 |  Venäjä | 359,5 |  |
| 3 |  Puola | 295 |  |
| 4 |  Ranska | 284 |  |
| 5 |  Yhdistynyt kuningaskunta | 282,5 |  |
| 6 |  Ukraina | 275 |  |
| 7 |  Italia | 241,5 |  |
| 8 |  Espanja | 222,5 |  |
| 9 |  Ruotsi | 214 |  |
| 10 |  Tšekki | 209,5 | Putosivat Ykkösliigaan vuodeksi 2015 |
| 11 |  Alankomaat | 202 | Putosivat Ykkösliigaan vuodeksi 2015 |
| 12 |  Turkki | 139,5 | Putosivat Ykkösliigaan vuodeksi 2015 |
Ykkösliiga

Ykkösliigan kilpailut pidettiin 20.–21. kesäkuuta Tallinnassa, Virossa.
Ykkösliiga > Lopputulokset

| Sij>  | Maa | Pst>  | Huomautus |
| --- | --- | --- | --- |
| 1 |  Valko-Venäjä | 302,5 | Nousivat Superliigaan vuodeksi 2015 |
| 2 |  Norja | 300  | Nousivat Superliigaan vuodeksi 2015 |
| 3 |  Suomi | 290,5 | Nousivat Superliigaan vuodeksi 2015 |
| 4 |  Romania | 281,5 |  |
| 5 |  Kreikka | 276,5 |  |
| 6 |  Viro | 275,5 |  |
| 7 |  Irlanti | 253,5 |  |
| 8 |  Portugali | 251,5 |  |
| 9 |  Belgia | 251 |  |
| 10 |  Liettua | 227 |  |
| 11 |  Slovenia | 209,5 | Putosivat Kakkosliigaan vuodelle 2015 |
| 12 |  Unkari | 191 | Putosivat Kakkosliigaan vuodelle 2015 |
Kakkosliiga

Kakkosliigan kilpailut oteltiin 21.–22. kesäkuuta Riiassa, Latviassa.